Diari Oficial de la Generalitat Valenciana


Sumari del DOGV 6029, del 05-06-2009 (2009/6427)

Informació pública de l'aprovació del programa d'actuació integrada en sòl urbà industrial UE 2I01.
---------------------------------------------------------------------------------------------------

### Dades del document

Número de DOGV
:   6029

Data del DOGV
:   05-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6427


Data del document
:   15-04-2009

Organisme emissor
:   Ajuntament de Vinaròs

Tipus de document
:   Informació Pública

Descriptors 

:   * Vinaròs
    * pla d'urbanisme
    * administració local

Informació pública de l'aprovació del programa d'actuació integrada en sòl urbà industrial UE 2I01. [2009/6427]  
Als efectes previstos en els articles 104 i 105 de la Llei 16/2005, Urbanística Valenciana, es procedix a la publicació del següent acord adoptat en la sessió ordinària celebrada pel Ple de la corporació, el dia 10 de març de 2009:  
«8. Aprovació del programa d'actuació integrada en sòl urbà industrial UE 2I01 i adjudicar la condició d'urbanitzador a la mercantil Ombra Contratas y Gestiones de Promociones Inmobiliarias, SL.   
(...)  
Atés el dictamen de la Comissió Informativa d'Urbanisme en data 2 de març de 2009.  
Atés l'informe proposta emés conjuntament per l'arquitecta municipal i la TAG d'Urbanisme:  
"Ana N Arnau Paltor, arquitecta municipal, M. Carmen Redó Solanilla, tècnica d'administració general, en relació amb l'assumpte de referència i a l'empara de l'article 137 de la LUV i 299 del ROGTUV, informen:  
Primer. El Ple de l'Ajuntament, en sessió celebrada el dia 13 de maig de 2008, va adoptar l'acord d'inici de la gestió indirecta per a la programació de la unitat d'execució UE 2I01. Es va remetre l'anunci de programació en el Diario Oficial de la Unión Europea el dia 19.06.2008 i es va publicar en el Diari Oficial de la Comunitat Valenciana del dia 16.07.2008 núm. 5807.  
Segon. La mercantil Ombra Contratas y Gestiones de Promociones Inmobiliarias, SL va presentar alternativa tècnica, que va ser protocol·litzada pel notari Jesús M. Gallardo Aragón i exposada al públic en el Diari Oficial de la Comunitat Valenciana de 31.07.2008 i en el diari Levante, segons figura en l'acta de protocol·lització aportada.  
Tercer. De conformitat amb el que disposa l'article 315 del Reglament d'Ordenació i Gestió Territorial i Urbanística Valenciana ( ROGTUV), en relació amb l'article 136 de la Llei Urbanística Valenciana (LUV), els serveis tècnics van procedir a l'emissió de l'oportú informe sobre la valoració i puntuació de les alternatives presentades, i basant-se en este, l'Alcaldia va resoldre:  
"Resolució de l'Alcaldia   
En data 7 de novembre de 2008 s'obrin pliques de l'única alternativa tècnica del programa d'actuació integrada per al desenvolupament de la unitat d'execució en sòl urbà de Vinaròs UE2 I 1 en la carretera d'Ulldecona, núm. 54.  
La dita alternativa és la corresponent al proponent a urbanitzador Ombra Contratas y Gestiones de Promociones Inmobiliarias, SL.  
Respecte a la documentació aportada, esta consistix en:  
- Sobre B: documentació administrativa. (No és objecte d'este informe).  
- Sobre A: programa d'actuació integrada:  
1. Pla de reforma interior.  
2. Document de programa.  
3. Projecte d'urbanització.  
Examinada la documentació, es comprova que esta és suficient per a poder emetre un informe; a la vista de tot això es procedix a l'examen del contingut d'esta:  
Respecte al pla de reforma interior:  
Mitjançant l'aprovació del dit instrument es pretén delimitar una unitat d'execució amb què satisfer els objectius mínims determinats en les bases de programació, açò és, l'obertura i urbanització del vial previst en el PGMOU, a fi de distribuir càrregues i beneficis entre els diferents propietaris i obtindre solars edificables.  
La delimitació de la unitat d'execució és tal que amb el desenvolupament del programa s'obtenen parcel·les edificables, que complixen la condició de mínima d'acord amb el PGOU. Esta delimitació, al marge de les parcel·les cadastrals originals, assegura un just repartiment de càrregues i beneficis, en la mesura que únicament s'han introduït les parts d'estes parcel·les a què l'execució de les obres d'urbanització previstes en desenvolupament del programa dóna la condició de solar.  
Ja que esta és l'única finalitat del pla de reforma interior, la normativa d'este es remet a la pròpia del PGOU.   
Respecte al projecte d'urbanització:  
Amb caràcter general, les solucions proposades són adequades. Han de tindre's en compte les consideracions següents:  
- S'haurà de descriure amb claredat i a escala adequada els detalls de trobada de la pavimentació projectada amb l'existent. Tal com establien les bases de programació: "- Es descriurà amb claredat i gràficament els servicis urbanístics existents en l'entorn de l'actuació inclosa la pavimentació. D'esta manera haurà de quedar clar la forma en què se solucionen les trobades entre els servicis projectats i els existents."  
- Respecte a la pavimentació, s'hauran d'executar, en desenvolupament de la unitat els guals necessaris per a l'accés a les parcel·les, que hauran de comptar amb la conformitat per part dels servicis tècnics de l'Ajuntament.  
- Respecte a la secció viària, en la mesura que en una prolongació del carrer únicament quedaria obert part d'este, per estar la resta inclòs en un àmbit de programació, haurà de modificar-se la situació dels aparcaments proposada a fi que la possible obertura del tram urbà de la prolongació del carrer permeta la circulació de vehicles.  
- Respecte a la línia de mitjana tensió , tal com establien les bases particulars de programació: "- Respecte a les línies aèries que hagen de soterrar-se hauran de representar-se les existents en un entorn prou ampli com per a poder determinar amb objectivitat el punt més adequat per a dur a terme els entroncaments aerisubterranis que siguen procedents." En la mesura que este no es representa, no és possible determinar l'adequació de la situació del nou entroncament aerisubterrani plantejat.  
- Les solucions proposades respecte a les xarxes de servicis hauran de ser avalades pels informes favorables de les companyies subministradores.   
Respecte d'això, a més, en la mesura que no s'han previst tots els servicis que operen en el municipi (Gas i Ono) s'hauran d'aportar els informes d'estes companyies subministradores en què expresse la seua negativa a accedir a la dita zona.  
Respecte a la xarxa d'aigua potable, l'informe ha de pronunciar-se expressament sobre la disponibilitat del subministrament.   
- Haurà de preveure la instal·lació del mínim mobiliari urbà que establix el PGOU en l'article 10.12. D'acord amb les bases particulars de programació: "-La documentació haurà d'incloure la descriptiva necessària com fotografies, catàlegs, etc. dels elements de mobiliari urbà, paviments etc. que no s'ajusten als utilitzats de forma comuna en les distintes zones de desenvolupament del municipi. "  
- Així mateix haurà d'aportar documentació descriptiva dels models de lluminàries proposats.  
- La senyalització haurà de comptar amb informe favorable de la policia local.  
- S'hauran de tindre en compte les condicions determinades en l'informe de l'arquitecte tècnic al servici d'este Ajuntament, d'acord amb el qual:  
"1- El projecte referit compta amb les següents unitats constructives:  
Moviment de terres i pavimentació  
Xarxa de clavegueram  
Instal·lació d'aigua potable  
Instal·lació de baixa tensió  
Enllumenat públic  
Xarxa de telefonia  
Diversos  
Seguretat i salut  
Control de qualitat  
2. Revisat el projecte d'urbanització es determina que este s'ajusta a les determinacions mínimes del Pla General per a poder emetre informe favorable, encara que en el moment d'iniciar les obres han de realitzar-se les següents actuacions i/o modificacions:  
· Les alineacions i rasants i instal·lacions es replantejaran per part dels serveis tècnics abans de l'inici de les obres.  
· La secció de la xarxa de clavegueram es reduirà a diàmetre 400 mm.   
· Es disposaran de connexions de pluvials a les parcel·les.  
· Haurà d'establir-se conveni amb Telefónica."  
- El projecte haurà d'adaptar-se a les condicions imposades per Carreteres en l'informe emés respecte d'això que s'adjunta al present. No obstant això, el text refós del projecte d'urbanització es remetrà a la dita administració per a la seua conformitat amb les solucions proposades i autoritzacions pertinents per a l'execució de les obres.  
- Ha de tindre's en compte que abans de l'inici de les obres han d'haver-se establit els convenis amb les companyies subministradores.  
Respecte a les al·legacions presentades:  
Consta en l'expedient:  
- Al·legació formulada per Manuel Forner Miralles  
Sobre l'ampliació de l'àmbit de la unitat d'execució fins al límit del sòl urbà amb el sòl urbanitzable.  
Respecte d'això, cal informar:  
Tal com s'ha dit, l'àmbit de la unitat d'execució respon als objectius marcats en les bases particulars.  
"L'obertura i urbanització del vial previst en el PGMOU, a fi de distribuir càrregues i beneficis entre els diferents propietaris i obtindre solars edificables."  
El dit àmbit respon a la situació en la disposició de les propietats, que no permet l'obtenció de solars per mitjà d'una actuació aïllada, en la mesura que els propietaris de les parcel·les netes no disposen dels terrenys necessaris per a dotar de la condició de solar les parcel·les (vials).   
Tant la Llei Urbanística com el PGOU preveuen per a estos casos el desenvolupament de l'actuació integrada de tal forma que puguen equidistribuir-se càrregues i beneficis entre els afectats.  
La justa distribució de càrregues i beneficis passa, en este cas, per establir quines parcel·les es beneficiaran de l'actuació i en quina proporció.  
En este sentit incloure dins de l'àmbit la urbanització del tram de carrer que resta fins al límit del sòl urbà amb l'urbanitzable, quan este tram no cal per a establir connexions de serveis urbanístics, suposaria un desequilibri en la justa distribució de càrregues i beneficis ja que este dóna condició de solar a una parcel·la però no beneficia les que s'han inclòs en l'àmbit.   
Cal atendre l'al·legació si l'objectiu concret de l'actuació fóra efectivament assegurar una major qualitat i homogeneïtat de les obres d'urbanització però havent-se ajustat el document aportat als objectius marcats en les bases particulars "L'obertura i urbanització del vial previst en el PGMOU, a fi de distribuir càrregues i beneficis entre els diferents propietaris i obtindre solars edificables.", la tècnica que subscriu proposa la desestimació de l'al·legació en el que a la delimitació de l'àmbit respecta.   
En tot cas, l'extensió de les obres d'urbanització fins al límit del sòl urbà amb el sòl no urbanitzable , en cas de voler aconseguir una urbanització més homogènia de la zona, passaria per establir àrees de repartiment diferenciades que s'ajustaren a les descrites en el PGOU per al sòl urbà assegurant així un just repartiment de càrregues i beneficis.  
Respecte a allò que s'ha al·legat quant a la falta d'enviament de l'anunci al Diario Oficial de la Unión Europea consta en l'expedient que va ser remés l'anunci el dia 19.06.08.  
A la vista de tot l'anterior es proposa la següent puntuació de la proposta:  
  
El resultat de la puntuació de l'alternativa tècnica és així de 56 punts. Superada la puntuació mínima de 50 punts:, l'aspirant pot optar a l'adjudicació del programa que, si és el cas, estarà condicionada al compliment de les condicions determinades en el present informe i havent d'aportar, amb este fi, textos refosos. Els documents hauran d'aportar-se degudament firmats i visats pel col·legi professional corresponent.  
La documentació s'haurà d'aportar en suport informàtic.  
És el que informe els efectes oportuns  
(...)"  
Seguits els tràmits previstos legalment i de conformitat amb allò que s'ha informat, resolc:  
Fixar la puntuació a l'alternativa tècnica presentada en 56 punts, conforme a l'informe transcrit."  
Quarta. Convocada l'obertura de proposició juridicoeconòmica i celebrada esta segons acta d'obertura que consta en l'expedient, se sol·liciten, d'acord amb la LUV i ROGTU, els informes relatius a l'estudi i puntuació de la proposició juridicoeconòmica presentada. El resultat de la puntuació, basant-se en els criteris d'adjudicació establits per les bases particulars, és el següent:   
  
Puntuació sobre la proposta econòmica: 55 punts  
Quant a l'única al·legació presentada per Manuel Forner Miralles, caldrà ajustar-se a allò que s'ha informat en l'alternativa tècnica, respecte d'allò que s'ha al·legat sobre esta i respecte a la falta d'enviament de l'anunci al Diario Oficial de la Unión Europea, consta en l'expedient que va ser remés l'anunci el dia 19.06.2008.  
Vist el que s'ha exposat i seguits els tràmits previstos en la LUV i ROGTU per a l'aprovació, les tècniques que subscriuen emeten la següent  
Proposta d'acord  
Primer. Aprovar el programa d'actuació integrada en sòl urbà industrial UE 2I01, conforme les condicions imposades en l'informe tècnic, adjudicant la condició d'urbanitzador a la mercantil Ombra Contratas y Gestiones de Promociones Inmobiliarias, SL.  
Segon. Desestimar l'al·legació presentada per Manuel Forner Miralles pels motius exposats.  
Tercer. En el termini d'un mes a partir de la notificació de l'acord d'aprovació i adjudicació, es procedirà a la formalització en document administratiu del contracte per al desenvolupament i l'execució del programa d'actuació integrada. Amb anterioritat l'urbanitzador haurà d'acreditar la constitució de la garantia definitiva en la forma i quantia establides en les bases aprovades.  
Quart. L'acord d'aprovació i adjudicació, després de complir els tràmits assenyalats en els apartats anteriors, es notificarà als que consten com a interessats en les actuacions, sense perjuí de la comunicació que s'indica en l'article 166 de la present llei, i, en tot cas, als que hagueren participat en el concurs. S'inserirà, així mateix, un anunci en els diaris oficials assenyalats en l'article 132 i es donarà compte de la dita adjudicació i aprovació."  
Sotmés l'assumpte a votació, el Ple de l'Ajuntament acorda aprovar per unanimitat la proposta d'acord anterior.»  
Vinaròs, 15 d'abril de 2009.- L'alcalde: Jorge L. Romeu Llorach.